Nafarroako Parlamentuko Mahaiak, 2020ko ekainaren 1ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ramírez Erro jaunak aurkezturiko galdera, NICDO enpresa Reyno Arenan egiten ari den “autozinema” jarduerari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko ekainaren 1ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun dezan:

Parlamentari naizen honek prentsaren bidez jakin dut NICDOk “autozinema” jarduera antolatu duela Reyno Arena pabiloian. Hori dela-eta, honako hau jakin nahi dut:

Lehena. NICDO enpresa publikoak antolatu duen jarduera horren kostuaren aurrekontu xehakatua.

Bigarrena. Galdera honi erantzuten zaion egunera arte bertara bildu den jende-kopuruari eta lortutako diruari buruzko datuak.

Hirugarrena. Alokairua dela-eta lortutako diru-sarreren definizioa.

Laugarrena. Jarduerak iraun duen bitarte guztian NICDOk bere gain hartutako gastu orokorrei buruzko datuak.

Bosgarrena. Jarduera hori egite aldera NICDOk beste enpresa batzuekin sinatutako hitzarmenaren kopia, baldin eta halakorik egin bada.

Seigarrena. Jardueraren ingurumen-inpaktuari buruzko txosten oro, baldin eta halakorik egin bada.

Iruñean, 2020ko maiatzaren 26an

Foru parlamentaria: Maiorga Ramírez Erro